ฮิดเดนเซกเตอร์

ในทางฟิสิกส์อนุภาค ฮิดเดนเซกเตอร์ (อังกฤษ: Hidden Sector) หรือที่รู้จักในชื่อเซกเตอร์มืด (Dark Sector) หมายถึงกลุ่มของสนามควอนตัมในสมมุติฐานที่ยังไม่ถูกค้นพบและอนุภาคในสมมุติฐานที่เกี่ยวข้องกับสนามเหล่านั้น การมีปฏิสัมพันธ์ระหว่างอนุภาคในฮิดเดนเซกเตอร์กับอนุภาคในแบบจำลองมาตรฐาน นั้นมีลักษณะที่อ่อนแอ, สังเกตโดยตรงไม่ได้ และมักถูกถ่ายทอดผ่านแรงโน้มถ่วงหรืออนุภาคใหม่ชนิดอื่น ตัวอย่างของอนุภาคในสมมุติฐานที่ทำหน้าที่เป็นตัวกลางสื่อแรงในทฤษฎีกลุ่มนี้ได้แก่ โฟตอนมืด (Dark Photon), นิวตริโนสเตอไรล์ (Sterile Neutrino) และแอ็กซิออน (Axion)

ในหลายกรณีนั้นฮิดเดนเซกเตอร์จะประกอบด้วยกลุ่มเกจใหม่ที่แยกออกจากกลุ่มเกจของแบบจำลองมาตรฐานโดยสิ้นเชิง ฮิดเดนเซกเตอร์มักถูกทำนายโดยแบบจำลองที่มาจากทฤษฎีสตริง และอาจมีความสำคัญในฐานะของแหล่งกำเนิดของสสารมืด รวมถึงกลไกการทำลายสมมาตรยิ่งยวด (Supersymmetry Breaking) นอกจากนี้ยังมีบทบาทในการอธิบายปรากฏการณ์ผิดปกติ เช่น ความผิดปกติของค่า Muon g-2 (อ่านว่า มิวออน จีลบสอง) และการสลายตัวที่ผิดปกติของเบริลเลียม-8Foot, R.; Vagnozzi, S. (2017). "US Cosmic Visions: New Ideas in Dark Matter 2017: Community Report". arXiv:1707.04591 [hep-ph].

 ดูเพิ่มเติม 

 แรงที่ห้า
 พลังงานมืด
 สสารมืด
 ฮิกส์เซกเตอร์

 อ้างอิง